**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 88**

(protokols Nr. 4, 26. p.)

**Par galvojuma sniegšanu pašvaldības sabiedrībai ar ierobežotu atbildību “Madonas Siltums” aizņēmumam kurināmā iegādei**

SIA “Madonas Siltums”, vienotais reģistrācijas Nr. 45403004471, turpmāk tekstā – Sabiedrība, ir kapitālsabiedrība, kurā visas kapitāla daļas pieder Madonas novada pašvaldībai, un tā dibināta ar mērķi organizēt novada iedzīvotājiem siltumapgādes komunālos pakalpojumus.

Sabiedrība 2024. gadā ir būtiski uzlabojusi rentabilitātes rādītājus, provizoriski gūstot EBITDA peļņu 470 tūkst. EUR apjomā, kā arī ir dzēsusi visus kavētos maksājumus kurināmā piegādātājiem. 2025. gadā uzņēmumam ir jāsedz iepriekšējos gados ņemtie īstermiņa aizņēmumi vairāk kā 1,7 milj. EUR apmērā. Lai nodrošinātu pozitīvu naudas plūsmu un norēķinātos ar kurināmā piegādātājiem par 2024./25. gada apkures sezonu, sabiedrībai ir nepieciešams valsts budžeta aizdevums EUR 894 300,00 (astoņi simti deviņdesmit četri tūkstoši trīs simti *euro* 00 centi) apmērā līdz diviem gadiem ar atlikto pamatsummas maksājumu līdz vienam gadam no aizdevuma līguma noslēgšanas dienas. Aizdevumam netiek piemērota fiksētā valsts aizdevuma apkalpošanas maksa.

Likuma “Par valsts budžetu 2025.gadam un budžeta ietvaru 2025., 2025., 2026. gadam” 38. panta 2. daļa paredz noteikt pašvaldību sniegto galvojumu kopējo palielinājumu 56 914 872 *euro* apmērā pašvaldību kapitālsabiedrību aizņēmumiem investīciju projektu īstenošanai, kā arī pašvaldību kapitālsabiedrību aizņēmumiem no valsts budžeta kurināmā iegādei ar aizdevuma atmaksas termiņu līdz diviem gadiem un ar atlikto pamatsummas maksājumu līdz vienam gadam no aizdevuma līguma noslēgšanas dienas.

Saskaņā ar Ministru kabineta 2019. gada 10. decembra noteikumu Nr. 590 “Noteikumi par pašvaldību aizņēmumiem un galvojumiem” 11. punktu un 11.2. apakšpunktu pašvaldība saskaņā ar normatīvajiem aktiem par kārtību, kādā nodrošina informācijas apriti, izmantojot Valsts kases nodrošinātos e-pakalpojumus, ar e-pakalpojuma eAizņēmumi starpniecību iesniedz padomē pašvaldības domes lēmumu par galvojuma sniegšanu, kurā norādīta kapitālsabiedrība, kuras aizņēmumam tiek sniegts galvojums, pašvaldības kapitāla daļu skaitu attiecīgajā kapitālsabiedrībā (procentuāli), aizdevēju – Valsts kase vai cits aizdevējs, galvotā aizņēmuma mērķi, apmēru, procentu likmi, atmaksas termiņu, pamatsummas atlikto maksājumu (ja nepieciešams) un galvojuma saistību izpildes garantijas.

Pamatojoties uz likuma “Par valsts budžetu 2024. gadam un budžeta ietvaru 2024., 2025., 2026. gadam”, likuma “Par budžetu un finanšu vadību” 41. pantu, likuma “Par pašvaldību budžetiem” 22. un 26. pantu, likuma “Pašvaldību likuma” 4. panta pirmās daļas 1. punktu, 73. panta pirmo daļu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem”.

Noklausījusies sniegto informāciju, ņemot vērā 12.02.2025. Uzņēmējdarbības, teritoriālo un vides jautājumu komitejas un 18.02.2025. Finanšu un attīstības komitejas atzinumus, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sniegt galvojumu pašvaldības kapitālsabiedrībai SIA “Madonas Siltums”, vienotais reģistrācijas Nr. 45403004471, kurā Madonas novada pašvaldībai pieder 100% kapitāldaļas, aizņēmumam Valsts kasē EUR 894 300,00 (astoņi simti deviņdesmit četri tūkstoši trīs simti *euro* 00 centi) apmērā uz diviem gadiem par Valsts kases noteikto procentu likmi ar atlikto pamatsummas maksājumu uz vienu gadu no aizdevuma līguma noslēgšanas dienas kurināmā iegādei.
2. Aizņēmuma atmaksu garantēt ar Madonas novada pašvaldības budžetu.
3. Aizņēmumu izņemt 2025. gadā.
4. Lūgt Pašvaldību aizņēmumu un galvojumu kontroles un pārraudzības padomi atļaut Madonas novada pašvaldībai sniegt galvojumu SIA “Madonas Siltums” aizņēmumam 894 300,00 (astoņi simti deviņdesmit četri tūkstoši trīs simti *euro* 00 centi) EUR apmērā.

Domes priekšsēdētājs A. Lungevičs

*E. Arāja 26564138*